section_heading: Životopis
paragraph_text: 1970. godine je postao članom Hrvatskog društva likovnih umjetnika. 1979. se uposlio u Centru za kulturu Slavonski Brod pri Radničkom sveučilištu "Đuro Salaj" na mjestu voditelja likovne djelatnosti. Bio je jedan od osnivača i voditelj Akvarelističke kolonije "Sava", koja djeluje i danas. 1982. je osnovao Crtačku i slikarsku školu "Albert Gruber", koja je radila pod njegovim vodstvom sve do početka Domovinskog rata. 1984. je diplomirao na Pedagoškom fakultetu u Rijeci i stječe zvanje profesora likovnog odgoja i likovnih umjetnosti. Umro je 12. ožujka 1992. u Slavonskom Brodu.